CELEX: 32020R1214
Language: lt
Date: 2020-08-21 00:00:00
Title: Komisijos įgyvendinimo reglamentas (ES) 2020/1214 2020 m. rugpjūčio 21 d. kuriuo dėl Ulmus L. medienos ir tam tikrų Izraelio kilmės sodinti skirtų lenkoraninių albicijų (Albizia julibrissin Durazzini) ir baltažiedžių robinijų (Robinia pseudoacacia L.) augalų iš dalies keičiamas Įgyvendinimo reglamentas (ES) 2018/2019

24.8.2020   
               
               
                  LT
               
               
                  Europos Sąjungos oficialusis leidinys
               
               
                  L 275/12
               
            
         KOMISIJOS ĮGYVENDINIMO REGLAMENTAS (ES) 2020/1214
         2020 m. rugpjūčio 21 d.
         kuriuo dėl Ulmus L. medienos ir tam tikrų Izraelio kilmės sodinti skirtų lenkoraninių albicijų (Albizia julibrissin Durazzini) ir baltažiedžių robinijų (Robinia pseudoacacia L.) augalų iš dalies keičiamas Įgyvendinimo reglamentas (ES) 2018/2019
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 42 straipsnio 4 dalies pirmą ir trečią pastraipas,
         kadangi:
         
                     (1)
                  
                  
                     Komisijos įgyvendinimo reglamentu (ES) 2018/2019 (2), remiantis preliminariu rizikos vertinimu, nustatomas didelės rizikos augalų, augalinių produktų ir kitų objektų sąrašas;
                  
               
                     (2)
                  
                  
                     Komisijos įgyvendinimo reglamentu (3) (ES) 2018/2018 nustatomos konkrečios taisyklės dėl tvarkos, kurios turi būti laikomasi siekiant atlikti Reglamento (ES) 2016/2031 42 straipsnio 4 dalyje nurodytą didelės rizikos augalų, augalinių produktų ir kitų objektų rizikos vertinimą;
                  
               
                     (3)
                  
                  
                     atlikus preliminarų rizikos vertinimą, į Įgyvendinimo reglamento (ES) 2018/2019 priedą kaip didelės rizikos augalai įtraukti 35 visų trečiųjų šalių kilmės sodinti skirti augalai, įskaitant Albizia Durazz. ir Robinia L. gentis;
                  
               
                     (4)
                  
                  
                     2019 m. sausio 24 d. Izraelis pateikė Komisijai prašymą leisti eksportuoti į Sąjungą neįsišaknijusius vegetacinėje ramybės būsenoje esančius skiepytus sodinti skirtus augalus, kurių skersmuo ne didesnis nei 2,5 cm, priklausančius lenkoraninių albicijų (Albizia julibrissin Durazzini) rūšiai, ir neįsišaknijusius vegetacinėje ramybės būsenoje esančius skiepytus augalus, kurių skersmuo ne didesnis nei 2,5 cm, priklausančius baltažiedžių robinijų (Robinia pseudoacacia L.) rūšiai. Šis prašymas buvo pagrįstas atitinkamais techninių dokumentų rinkiniais;
                  
               
                     (5)
                  
                  
                     2020 m. sausio 13 d. Europos maisto saugos tarnyba (toliau – Tarnyba) paskelbė mokslinę nuomonę dėl su Izraelio kilmės Albizia julibrissin augalais susijusios prekių rizikos vertinimo (4). Tarnyba nustatė Aonidiella orientalis, rūšių kompleksą, apimantį Euwallacea fornicatus sensu stricto, Euwallacea fornicatior, Euwallacea whitforiodendrus ir Euwallacea Kuroshio (toliau – Euwallacea fornicatus
                        sensu lato), ir Fusarium euwallaceae, kaip su nuomone susijusius kenkėjus, įvertino dokumentų rinkinyje aprašytas su tais kenkėjais susijusios rizikos mažinimo priemones ir tikimybę, kad ta prekė nėra užkrėsta kiekvienu su ja susijusiu kenkėju;
                  
               
                     (6)
                  
                  
                     2020 m. kovo 2 d. Tarnyba paskelbė mokslinę nuomonę dėl su Izraelio kilmės Robinia pseudoacacia augalais susijusios prekių rizikos vertinimo (5). Ji nustatė Euwallacea fornicatus
                        sensu lato ir Fusarium euwallaceae kaip su nuomone susijusius kenkėjus, įvertino dokumentų rinkinyje aprašytas su tais kenkėjais susijusios rizikos mažinimo priemones ir tikimybę, kad ta prekė nėra užkrėsta kiekvienu su ja susijusiu kenkėju;
                  
               
                     (7)
                  
                  
                     remiantis šiomis nuomonėmis, su Izraelio kilmės neįsišaknijusių vegetacinėje ramybės būsenoje esančių skiepytų sodinti skirtų Albizia julibrissin Durazzini ir Robinia pseudoacacia L. augalų, kurių skersmuo ne didesnis nei 2,5 cm, įvežimu į Sąjungą susijusi fitosanitarinė rizika laikoma sumažinta iki priimtino lygio, jeigu, siekiant mažinti su šiais sodinti skirtais augalais susijusių kenkėjų riziką, taikomos tinkamos rizikos mažinimo priemonės. Kadangi tokios tinkamos priemonės nustatytos Komisijos įgyvendinimo reglamente (ES) 2020/1213 (6), šie sodinti skirti augalai nebeturėtų būti laikomi didelės rizikos augalais ir turėtų būti išbraukti iš Įgyvendinimo reglamento (ES) 2018/2019 priedo;
                  
               
                     (8)
                  
                  
                     atlikus preliminarų rizikos vertinimą, Ulmus L. mediena buvo įtraukta į didelės rizikos augalų, augalinių produktų ir kitų objektų sąrašą kaip galimas kenkėjo Saperda tridentata Olivier, kuris nėra įtrauktas į Sąjungos karantininių kenkėjų sąrašą, patekimo į Sąjungą ir įsitvirtinimo joje kelias. Įtraukus Ulmus L. medieną į didelės rizikos augalų, augalinių produktų ir kitų objektų sąrašą, Komisija paprašė Tarnybos atlikti Saperda tridentata Olivier kenkėjų rizikos vertinimą, kuriuo būtų įvertinti šio kenkėjo patekimo į Sąjungą keliai, paplitimas, įsitvirtinimas ir rizikos mažinimo galimybės, ypatingą dėmesį skiriant jo įvežimui su Ulmus L. mediena;
                  
               
                     (9)
                  
                  
                     2020 m. sausio 10 d. Tarnyba paskelbė mokslinę nuomonę dėl Saperda tridentata Olivier priskyrimo kenkėjų kategorijai (7). Ji padarė išvadą, kad Saperda tridentata Olivier atitinka į Sąjungos teritoriją įvežamo karantininio kenkėjo kriterijų. Tačiau dėl duomenų trūkumo ji negalėjo padaryti išvados, kad Saperda tridentata Olivier atitinka įsitvirtinimo, paplitimo ir galimo poveikio Sąjungoje po įvežimo į ją kriterijus. Šiuo atžvilgiu nėra pagrindo įtraukti kenkėją Saperda tridentata Olivier į Sąjungos karantininių kenkėjų sąrašą. Taigi atsižvelgiant į įvertintą šio kenkėjo riziką, susijusią su Ulmus L. mediena, Ulmus L. mediena nebeturėtų būti laikoma didelės rizikos augaliniu produktu ir todėl turėtų būti išbraukta iš Įgyvendinimo reglamento (ES) 2018/2019 priedo;
                  
               
                     (10)
                  
                  
                     siekiant laikytis Sąjungos įsipareigojimų pagal Pasaulio prekybos organizacijos sutartį dėl sanitarinių ir fitosanitarinių priemonių taikymo (8), tų prekių importas turėtų būti atnaujintas kuo greičiau. Todėl šis reglamentas turėtų įsigalioti trečią dieną po jo paskelbimo;
                  
               
                     (11)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2018/2019 pakeitimas
            Įgyvendinimo reglamento (ES) 2018/2019 I priedas iš dalies keičiamas pagal šio reglamento priedą.
         
         
            2 straipsnis
            Įsigaliojimas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 317, 2016 11 23, p. 4.
         
            (2)  2018 m. gruodžio 18 d. Komisijos įgyvendinimo reglamentas (ES) 2018/2019, kuriuo nustatomas laikinasis didelės rizikos augalų, augalinių produktų arba kitų objektų, apibrėžtų Reglamento (ES) 2016/2031 42 straipsnyje, sąrašas ir augalų, kuriuos įvežant į Sąjungą nereikalaujama fitosanitarinių sertifikatų, kaip nustatyta to reglamento 73 straipsnyje, sąrašas (OL L 323, 2018 12 19, p. 10).
         
            (3)  2018 m. gruodžio 18 d. Komisijos įgyvendinimo reglamentas (ES) 2018/2018, kuriuo nustatomos konkrečios taisyklės dėl tvarkos, kurios turi būti laikomasi siekiant atlikti didelės rizikos augalų, augalinių produktų ar kitų objektų, apibrėžtų Europos Parlamento ir Tarybos reglamento (ES) 2016/2031 42 straipsnio 1 dalyje, rizikos vertinimą (OL L 323, 2018 12 19, p. 7).
         
            (4)  EFSA PLH Panel (EFSA augalų sveikatos mokslinė grupė), 2020 m. Scientific Opinion on the commodity risk assessment of Albizia julibrissin plants from Israel.
            EFSA Journal 2020;18(1):5941. https://doi.org/10.2903/j.efsa.2020.5941.
         
            (5)  EFSA PLH Panel (EFSA augalų sveikatos mokslinė grupė), 2020 m. Scientiﬁc Opinion on the commodity risk assessment of Robinia pseudoacacia plants from Israel.
            EFSA Journal 2020;18(3):6039. https://doi.org/10.2903/j.efsa.2020.6039.
         
            (6)  2020 m. rugpjūčio 21 d. Komisijos įgyvendinimo reglamentas (ES) 2020/1213 dėl fitosanitarinių priemonių, taikomų tam tikriems į Sąjungą įvežti skirtiems augalams, augaliniams produktams ir kitiems objektams, išbrauktiems iš Komisijos įgyvendinimo reglamento (ES) 2018/2019 priedo (žr. šio Oficialiojo leidinio p. 5)
         
            (7)  EFSA PLH Panel (EFSA augalų sveikatos mokslinė grupė), EFSA Journal 2020;18(1):5940. https://doi.org/10.2903/j.efsa.2020.5940.
         
            (8)  Pasaulio prekybos organizacijos sutartis dėl sanitarinių ir fitosanitarinių priemonių taikymo https://www.wto.org/english/tratop_e/sps_e/spsagr_e.htm.
      
      
         
            PRIEDAS
            Įgyvendinimo reglamento (ES) 2018/2019 I priedas iš dalies keičiamas taip:
            
                        1)
                     
                     
                        pavadinimas pakeičiamas į „PRIEDAS“;
                     
                  
                        2)
                     
                     
                        1 punkto antra skiltis „Aprašymas“ iš dalies keičiama taip:
                        
                                    a)
                                 
                                 
                                    įrašas „Albizia Durazz.“ pakeičiamas taip:
                                    „Albizia Durazz., išskyrus Izraelio kilmės neįsišaknijusius vegetacinėje ramybės būsenoje esančius skiepytus sodinti skirtus Albizia julibrissin Durazzini augalus, kurių skersmuo ne didesnis nei 2,5 cm“;
                                 
                              
                                    b)
                                 
                                 
                                    įrašas „Robinia L.“ pakeičiamas taip:
                                    „Robinia L., išskyrus Izraelio kilmės neįsišaknijusius vegetacinėje ramybės būsenoje esančius skiepytus sodinti skirtus Robinia pseudoacacia L. augalus, kurių skersmuo ne didesnis nei 2,5 cm“;
                                 
                              
                  
                        3)
                     
                     
                        4 punktas išbraukiamas.